ધન : સપ્તાહના પ્રારંભિક બે દિવસમાં તમે ખાસ કરીને રોજિંદી આવકમાં વધારો કરવા માટે જે પ્રયાસો કરો તેમાં ફાયદો રહેશે. તા. 2 અને 3 નોકરી-ધંધામાં સારું ફળ આપશે. આપના ધંધાનો વિકાસ થશે. નવી નોકરી મળવાની શક્યતા છે. આવક તથા ખર્ચનું પ્રમાણ વધુ રહેશે. તા. 4 અને 5 પ્રોફેશનલ મોરચે નવી ભાગીદારી અથવા કરારો કરવા માટે ઘણી સાનુકૂળતા રહેશે. નવી નોકરી મળવાની શક્યતા છે. આવકની સામે ખર્ચનું પ્રમાણ પણ વધુ રહેશે. તા. 6 અને 7દરમિયાન આર્થિક બાબતોમાં થોડી ખેંચતાણ રહેવાની સંભાવના છે. ખાસ કરીને બિનફળદાયી કાર્યોમાં તમારે અનિચ્છાએ પણ વધુ ખર્ચ કરવો પડશે. જીવનસાથી તેમજ શ્વસુર પક્ષથી કોઈ લાભ મળી શકે છે. આપ અગાઉના રોકાણનું આકલન કરીને તેમાં જરૂરી ફેરફાર કરશો. છેલ્લા દિવસે બપોર પછી કોઈ માંગલિક કાર્યનું આયોજન કરશો. અવિવાહિતોને જીવનસાથીની શોધ મામલે વિલંબ આવે, ક્યાંય વાત ચાલતી હોય તો તેમાં અવરોધ આવે અથવા અગમ્ય કારણોસર વાત અટકી પડે તેવી સંભાવના રહેશે. તા. 8ના રોજ આપનામાં ઊર્જા અને ઉત્સાહ રહેશે. સંતાનના ભણતર પર વિશેષ ધ્યાન આપશો. યશ પ્રાપ્તિ માટે પ્રયત્નશીલ રહેશો.